Javier Arza Porras, EH Bildu Nafarroa talde parlamentarioko foru parlamentariak, Nafarroako Parlamentuko Erregelamenduan ezarritakoaren babesean, honako mozio hau aurkezten du, Osoko Bilkuran eztabaidatu eta bozkatzeko.

**ZIOEN AZALPENA**

Ursula Von der Leyen Europako Batzordeko presidenteak aldaketa nahi du Europar Batasunaren migrazio­politikan; izan ere, migratzaileen kanporatzeak bizkortu nahi du, EBtik kanpo, beste herrialdeetan, deportazio zentroak abian jarrita. Hala ere, Batzordeak berak argitu duenez, zentro horiek ezartzeko EBko arauak aldatu beharko lirateke.

Von der Leyenen proposamenak Giorgia Melonik markatutako ildoari jarraitzen dio. Zentro horiek martxan jarri ditu ltaliak Albanian. Baina Anitta Hipper Barne eta Migrazio bozeramaileak azaldu duenez, EBra iristen diren migratzaileak bota ahal izateko, jatorrizko herrialdera behin betiko kanporatuko dituen ebazpena heltzen den bitartean, "aurretik migratzaileak jatorriz berea ez den herrialde balera nahitaez itzuli ahal izatea arautu beharko litzateke".

Von der Leyenek hamar puntuko zerrenda batean planteatu du proposamena, aste honetan EBko 27 estatuburu eta gobernuburuek egin behar duten bileraren aurretik. "Barne Gaietarako eta Migraziorako Komisarioari eskatu diot zuzendu dezala legez kanpoko migrazioari aurre egiteko konponbideei buruzko gogoeta eta estatukideen proposamenak kudeatu ditzala. EBren printzipioak oinarri hartuta eta nazioarteko zuzenbidea errespetatuta, migratzaileentzat bidezkoak eta jasangarriak izango diren konponbideak bermatu behar dira", idatzi du gutunean.

Italia alde balera utzita, presidente "popularraren" proposamena ez da berria. Europako beste gobernu batzuek migrazio-politikak gogortzeko eskatu diote EBri, kanpoko muga gehiago kontrolatzeko eta kanporatzeak bizkortzeko helburuarekin. 14 estatuk, tartean Alemaniak eta Frantziak, "irtenbide berritzaileak" aztertzeko eskatu zioten Viktor Orbanen txandakako presidenteari gutun batean, deportazioak "azkartzeko".

Pasa den apirilean Eurodiputatuek Asilo eta Migrazio ltunaren alde bozkatu zuten. Hitzarmenak, praktikan, gogortu egingo lituzke EBn sartzeko baldintzak.

Europako Migrazio eta Asilo ltunak pertsona migratzaileen aurkako praktikak legeztatu dituela salatu dute Ongi Etorri Errefuxiatuak eta Amnistía Internacional, besteak beste. Migrazio eta Asilo ltuna Giza Eskubideen eta Europaren balizen «aurkakoa» dela salatu dute kolektiboek, eta eskuin muturraren agendak markatu duela.

Azaldu dutenez, dagoeneko ematen diren hainbat praktika «legeztatu eta zabaltzea» ekarri du ituna onartzeak. Horien artean honako hauek aipatu dituzte:

* Estatu kide bakoitzak «Hirugarren Herrialde Seguruen» zerrenda egingo du, eta horrek esan nahi du nazionalitate horiek dituzten pertsonek ezin izango dutela asilorik eskatu Batasuneko estatuetan.
* Berehalako kanporatzeak eta deportazioak legeztatuko dira eta Frontexek erabateko askatasuna izango du.
* Dublingo ltunaren epea luzatuko da, eta, beraz, oraindik egoera erregularizatu gabe duten pertsonen egoera are larriagoa izango da.
* 6 urtetik aurrerako umeak ahalko dituzte deportatu eta aurpegi eta hatz-marken azterketak egin.
* Gogorarazi dute, gainera, Europako herrietara iristea lortzen duten pertsona migratuek desberdinkeria jasan behar dutela, eta forma askotako arrazakeria.

**ERABAKI PROPOSAMENA**

1. Legebiltzarrak Migrazioaren eta Asiloaren Europako ltuna errefusatzen du, biztanleria migratzailearen eta errefuxiatuaren giza eskubideei buruzko nazioarteko araudia urratzeagatik.
2. Legebiltzarrak errefusatzen du estatu kideak biztanleria migratzailea atxikitzeko hirugarren herrialdeetan azpiegiturak eraikitzera animatzeko Ursula Von Der Leyen Europako Batzordeko presidenteak bidalitako gutuna.
3. Legebiltzarrak konpromisoa berresten du Europako erakundeak egiten ari diren politika arrazista eta xenofoboen aurrean, migratzaileen eta errefuxiatuen giza eskubideak defendatzeko.

lruñean, 2024ko urriaren 17an

Foru parlamentaria: Javier Arza Porras